Klikkuð kolsvört kómedía með sex mismunandi sögum sem fléttast saman á stórkostlegann hátt í kvikmynd sem slegið hefur í gegn í Póllandi og hefur verið líkt við hina frábæru kvikmynd Wild Tales . Sex sögur um venjulegt fólk sem lendir í ótrúlegum aðstæðum sem leiða til þess að þau fá kvíðakast . Hægt er að leigja KVÍÐAKAST ( PANIC ATTACK / ATAK PANIKI ) á VOD leigu Símans og Vodafone með íslenskum texta ! Upplifunin er sannkölluð rússíbanareið atburða : kona hittir tvo af hennar fyrrverandi á einu og sama kvöldinu , par velur allra verstu sætin í flugvél , ung stúlka á í hættu að vinkonur hennar fletti ofan af henni sem klámstjörnu , brúður fæðir í eigin brúðkaupi , táningur fer í vímu í fyrsta skiptið á meðan ungur maður þarf að grátbiðja stórfurðulega móður sína um að bjarga lífsverkinu hans . Frábær farsi sem sker í gegnum lög samfélagsins með beinskeyttum húmor .